Թուրքիան, մանավանդ նախագահ Էրդողանը, այնքան ներքին ու արտաքին խնդիրների մեջ են թաղված, որ թե Թուրքիայից, թե Էրդողանից սպասելի են ինչպես բանական, այնպես էլ, եւ նույնիսկ ավելի՝ հակաբանական եւ իռացիոնալ արարքներ: Բայց այն, ինչ Էրդողանը եւ Թուրքիան հասցրին անել ընդամենը մի քանի օրում, մայիսի 29-ից մինչեւ անցյալ շաբաթ, արդեն գիտակցության լիակատար խամրելու եւ վախերից պատեպատ զարնվելու ախտանիշ է: